Eišiškės - Vikipedija

# Eišiškės

### Straipsnis iš Vikipedijos, laisvosios enciklopedijos.

Eišiškės
54°10′10″N, 24°59′50″E
Valstybė: | Lietuva
Savivaldybė: | Šalčininkų rajono savivaldybė
Meras: |
Gyventojų (2006): | 3 642
Plotas: | km²
Gyventojų tankumas: |

Vietovardžio kirčiavimas (1 kirčiuotė)
Vardininkas: | Eĩšiškės
Kilmininkas: | Eĩšiškių
Naudininkas: | Eĩšiškėms
Galininkas: | Eĩšiškes
Įnagininkas: | Eĩšiškėmis
Vietininkas: | Eĩšiškėse

Eišiškės - miestas Šalčininkų rajone, 33 km į pietvakarius nuo Šalčininkų, prie sienos su Baltarusija. Seniūnijos centras. Mieste stovi Kristaus Karaliaus Žengimo į dangų bažnyčia. Netoli dabartinio miesto yra išlikę XIV a. mūrinės pilies griuvėsiai. Žinoma, kad iš šios pilies Vytautas Didysis parašė keletą laiškų. XIV-XV a. Eišiškės priklausė Vytauto žmonos Onos broliui Sudimantui.

Dvi atskiros miesto dalys yra susiformavusios dar XIII a. - XIV a. pab. abipus Versekos upės. Pietinė komplekso dalis yra didesnė. Buvusi turgaus aikštė su aplinkinėmis gatvelėmis - nuo 1969 m. Lietuvos urbanistikos paminklas.

## [taisyti] Istorija

Eišiškės - tai sena istorinė Lietuvos gyvenvietė. Ji minima nuo XIV a. Prie Vytauto sutarties, pasirašytos su kryžiuočiais 1384 m., kabojo antspaudas su užrašu „Wisesken“, kurį istorikai iššifruoja kaip „Eišiškės“. Vietovės pavadinimas sietinas su Lietuvos didiko Eikšos (Eišio) vardu, gyvenusio čia XIV a. viduryje. 1672 m. Eišiškėms suteiktos miesto teisės. 1997 m. gruodžio 9 d. Prezidento dekretu patvirtintas miesto herbas.

## [taisyti] Piliavietė

Eišiškių piliavietė yra daugiau kaip už kilometro nuo miesto bažnyčios, prie plento į Šalčininkus. Piliavietėje yra išlikusių XIX a. pirmosios pusės Peterburgo-Varšuvos optinio telegrafo pastatų liekanų.

| Šiame straipsnyje apie Lietuvos gyvenvietę tėra įdėtas šabloninis tekstas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../e/i/%C5%A1/Ei%C5%A1i%C5%A1k%C4%97s.html"

Kategorijos: Nepilni (Lietuvos gyvenvietės) | Lietuvos miestai | Šalčininkų rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Polski
- Русский